Georges Fautsch
De Georges Fautsch, gebuer den 21. Abrëll 1946, a gestuerwen de 15. Juni 2023, war e lëtzebuergesche Cinematograph a Pionéier an der lëtzebuergescher Filmlandschaft. 

Zesumme mat der Maisy Hausemer an dem Paul Scheuer huet hien d'AFO gegrënnt.

 

Hien huet och déi audiovisuell Optioun am Dikrecher Lycée kreéiert.

2009 huet de Georges Fautsch den Documentaire Magno Tripudio iwwer d'Iechternacher Sprangpressessioun gedréint.

Hien ass am Juni 2023 am Alter vu 77 Joer gestuerwen. Den CNA huet no sengem Doud geschriwwen:
Seng Kamera- a Grafikaarbecht, déi d’Filmer vun der AFO visuell gepräägt hunn, sinn zu enger Inspiratioun gi fir Jonker, déi sech dem audiovisuelle Metier an der Suite ugeholl hunn.

Gebuer 1946
Gestuerwen 2023
Lëtzebuergesch Kameramänner
Lëtzebuergesch Filmregisseuren
Lëtzebuergesch Filmproduzenten
Lëtzebuergesch Lycéesprofesseren